
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1825 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατο¬ 
λισθήσεις του Οκτωβρίου 2005 σε περιοχές του 
Δ.Δ. Περσίας του Δήμου Θερμαϊκού του Νομού 

Θεσσαλονίκης. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατο¬ 
λισθήσεις του πρώτου τριμήνου του έτους 2006 
στο ΔΔ. Περιστεριού του Δήμου Αμαλιάδος του 


Νομού Ηλείας. 2 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατο¬ 
λισθήσεις του έτους 2005 σε περιοχές του Δήμου 
Θέρμου του Νομού Αιτωλοακαρνανίας. 3 


ΑΠΟΦΑΣΕΙ Σ 

Αριθμ. 2171/Α32 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις κατολισθή¬ 
σεις του Οκτωβρίου 2005 σε περιοχές του Δ.Δ. Πε¬ 
ρσίας του Δήμου Θερμαϊκού του Νομού Θεσσαλο¬ 
νίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων τινών συναφών θεμάτων» που κυ¬ 
ρώθηκε, τροποποιήθηκε και συμπληρώθηκε με το ν. 
867/1979 (Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτό τροπο- 

ποιήθηκε και συμπληρώθηκε με το άρθρο 1, παρ. 42 
και 43 του ν. 2412/96 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (Φ.Ε.Κ. 123/Α/17.6.1996). 

3. Τ ις διατάξεις του άρθρου 3, παρ. 3, τελευταίο εδά¬ 
φιο του ν. 1266/82 (Φ.Ε.Κ. 81/Α) «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το 
άρθρο 25, παρ. 6 του ν. 1418/1984 «Περί ΔημοσίωνΈργων 
και ρυθμίσεως συναφών θεμάτων» (Φ.Ε.Κ. 23/Α). 

4. Τις διατάξεις του ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τ ις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
ΔημοσίωνΈργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩΔ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων και συγκε¬ 
κριμένα των έργων 2000ΣΕ06900025,2000ΣΕ06900026, 
2000ΣΕ06900027 της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του ν. 128/75. Ο λογαρια¬ 
σμός αυτός επιδοτείται από τον κρατικό προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των € 195.000. 

11. Το π.δ. 81/2002 (Φ.Ε.Κ. 57/Α/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α/10.03.2004) για τον 
διορισμό των Υπουργών και Υφυπουργών. 

13. Την υπ’ αριθμ. 37930/ΔΙΟΕ 1264 (Φ.Ε.Κ. 1432/Β/ 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στους Υφυπουργούς Οικονομίας και Οικονο¬ 
μικών, όπως τροποποιήθηκε με την υπ’ αριθμ. 5733/ΔΙΟΕ 
179/2006 (ΦΕΚ 204/Β') όμοια απόφαση. 

14. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β/24.3.2004) 
Απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών 
Δημόσιας Διοίκησης και Αποκέντρωσης Αθανάσιο Νάκο, 
όπως τροποποιήθηκε και ισχύει. 

15. Το υπ’ αριθμ. οικ.710/7.4.06 έγγραφο της Υπηρε¬ 
σίας Αποκατάστασης Σεισμοπλήκτων Βορείου Ελλάδας 
(Υ.Α.Σ.Β.Ε.). 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δ.Δ. Περσί¬ 
ας του Δήμου Θερμαϊκού του Νομού Θεσσαλονίκης, 
αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των δια¬ 
τάξεων της από 28.7.1978 Πράξεως Νομοθετικού Περι¬ 
εχομένου «Περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ.», όπως αυτή 
κυρώθηκε, τροποποιήθηκε και συμπληρώθηκε με τους 
νόμους 867/1979,1048/1980,1133/1981 και 1190/1981, όπως 
ορίζεται στο άρθρο 10 του ν. 2576/1998 καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσαν οι κατολισθήσεις του Οκτωβρίου 
2005 στα διοικητικά όρια του Δ.Δ. Περσίας του Δήμου 
Θερμαϊκού του Νομού Θεσσαλονίκης. 

2. Το έργο της αποκατάστασης των ζημιών από τις 
κατολισθήσεις του Οκτωβρίου 2005, που έπληξαν το 
Δ.Δ. Περαίας του Δήμου Θερμαϊκού του Νομού Θεσ¬ 
σαλονίκης, ανατίθεται στην Υπηρεσία Αποκατάστασης 
Σεισμοπλήκτων Βορείου Ελλάδας (Υ.Α.Σ.Β.Ε.) 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας Απόφασης σε Φ.Ε.Κ., για την υποβολή 
αιτήσεων, συνοδευόμενων από τα απαραίτητα δικαιολο- 
γητικά, για τον έλεγχο των πληγέντων κτισμάτων από 
τις κατολισθήσεις του Οκτωβρίου 2005. 

4. Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το 
κτίσμα τους είναι κατεδαφιστέο ή δομημένο από ευτελή 
υλικά, οι ενδιαφερόμενοι που επιθυμούν να το ανακα¬ 
τασκευάσουν ή να προβούν σε αυτοστέγαση, σε θέση 
εκτός των ορίων της οριοθετημένης με την παρούσα 
απόφαση περιοχής, μπορούν να υποβάλλουν αιτήσεις 
για χορήγηση Στεγαστικής Συνδρομής (Σ.Σ.) με τα απα¬ 
ραίτητα δικαιολογητικά στην αρμόδια Υπηρεσία εντός 
των προθεσμιών που ορίζονται στις κείμενες διατάξεις. 

5. Προκειμένου να χορηγηθεί Σ.Σ. για επισκευή ή ανα- 
κατασκευή στην ίδια θέση απαιτείται ακριβής οριοθέτη- 
ση της κατολισθαίνουσας περιοχής κατόπιν Γεωτεχνι- 
κής Μελέτης εγκεκριμένης από τον αρμόδιο φορέα. 

ί) Σε περίπτωση που από τη Γεωτεχνική Μελέτη, προ¬ 
κύπτει μεταφορά του οικισμού σε άλλη κατάλληλη θέση 
απαιτείται η έκδοση κοινής υπουργικής απόφασης με¬ 
ταφοράς οικισμού λόγω κατολισθητικών φαινομένων, με 
μέριμνα της οικείας Νομαρχιακής Αυτοδιοίκησης. Στην 
Απόφαση αυτή ορίζεται προθεσμία ενός (1) έτους, από 


τη δημοσίευσή της σε Φ.Ε.Κ. για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους. 

μ) Σε περίπτωση που από τη Γ εωτεχνική Μελέτη προ¬ 
κύπτει ακαταλληλότητα προς δόμηση ορισμένων τμη¬ 
μάτων του οικισμού, απαιτείται η έκδοση Απόφασης 
Υπουργού ΠΕ.ΧΩ.Δ.Ε., με την οποία θα χαρακτηρίζονται 
και θα οριοθετούνται οι ακατάλληλες προς δόμηση πε¬ 
ριοχές. Θα ορίζεται επίσης προθεσμία ενός (1) έτους, 
από την έκδοση της ως άνω Υπουργικής Απόφασης, για 
την υποβολή αιτήσεων από τους ενδιαφερομένους, οι 
οποίοι δεν είχαν υποβάλλει αίτηση εντός της προθεσμί¬ 
ας της παρ. 3, για έλεγχο των κτισμάτων τους, τα οποία 
βρίσκονται εντός της οριοθετημένης ακατάλληλης προς 
δόμηση περιοχής, προκειμένου να τους χορηγηθεί Στε- 
γαστική Συνδρομή για ανακατασκευή ή αυτοστέγαση 
σε άλλη κατάλληλη θέση. 

ίϋ) Σε περίπτωση που από τη Γ εωτεχνική Μελέτη δεν 
προκύπτει ανάγκη για μεταφορά του οικισμού αλλά 
προτείνονται συγκεκριμένα έργα για την αντιμετώπιση 
του φαινομένου της κατολίσθησης, ορίζεται προθεσμία 
ενός (1) έτους από την ολοκλήρωση των αναγκαίων 
έργων, τα οποία θα εκτελεστούν με ευθύνη της οικείας 
Νομαρχιακής Αυτοδιοίκησης, για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους προκειμένου να τους χορηγηθεί 
Στεγαστική Συνδρομή για επισκευή, ανακατασκευή ή 
αυτοστέγαση στον ίδιο οικισμό. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής (Σ.Σ.) 
(άτοκο δάνειο και δωρεάν κρατική αρωγή) για την απο¬ 
κατάσταση των ζημιών, που προκάλεσαν οι κατολισθή¬ 
σεις του Οκτωβρίου 2005 στο Δ.Δ. Περαίας του Δήμου 
Θερμαϊκού του Νομού Θεσσαλονίκης. 

α. Για ανακατασκευές κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλικά 
(ωμοπλίνθους ή μη διαμορφωμένους λίθους μικρής δια- 
τομής με συνδετικό υλικό αργιλώδες) και τα οποία δεν 
έχουν χαρακτηρισθεί κατεδαφιστέα, αλλά οι ζημιές που 
προκλήθηκαν από τις κατολισθήσεις δεν επιδέχονται, 
σύμφωνα με την κρίση της αρμόδιας Υπηρεσίας που 
αναφέρεται στην παρ. 2 του κεφαλαίου Α της παρού¬ 
σας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντοχή τους. 

Επίσης, σε οριοθετημένες με την παρούσα απόφα¬ 
ση περιοχές, που επλήγησαν από τις κατολισθήσεις, 
εγκρίνεται η χορήγηση Στεγαστικής Συνδρομής (Σ.Σ.) 
για ανακατασκευή των κτιρίων τα οποία δεν παρουσι¬ 
άζουν βλάβες, αλλά βρίσκονται εντός των ορίων της 
κατολισθαίνουσας περιοχής, όπως αυτή έχει καθοριστεί 
με σχετική Κοινή Υπουργική Απόφαση και έχει εγκριθεί 
η μεταφορά της σε άλλη κατάλληλη θέση, σύμφωνα με 
την παράγραφο 5ί του κεφαλαίου Α καθώς επίσης και 
των κτιρίων που βρίσκονται σε περιοχή ακατάλληλη 
προς δόμηση, όπως αυτή έχει καθοριστεί με απόφαση 
Υπουργού ΠΕ.ΧΩ.Δ.Ε. σύμφωνα με την παράγραφο 5ϋ 
του κεφαλαίου Α. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Για επισκευή πόσης φύσεως κτιρίων που έχουν 
υποστεί ζημιές από τις κατολισθήσεις και οι οποίες δεν 
οφείλονται σε υπαιτιότητα των ενδιαφερομένων ή σε 
κατασκευαστικές ελλείψεις και ατέλειες. 

Για επισκευή πόσης φύσεως κτιρίων που έχουν υπο¬ 
στεί ζημιές από τις κατολισθήσεις, εφόσον βρίσκονται 
εκτός των τμημάτων των οικισμών για τα οποία έχει 
αποφασιστεί η μεταφορά τους. 

Οι εν λόγω Σ.Σ. μπορούν να χρησιμοποιηθούν και για 
ανακατασκευή, ή αυτοστέγαση ή αποπεράτωση. 

γ. Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων κ.λ.π) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου, θα πρέπει το κτίσμα να έχει κου¬ 
φώματα και να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

ί. Βεβαίωση της Δ.Ε.Η. ότι είχε ρεύμα τουλάχιστον ένα 
χρόνο πριν από τις κατολισθήσεις. 

Ν.Δήλωση στοιχείων ακινήτων τελευταίου (Ε9) και (Ε1) 
προηγούμενου έτους από τις κατολισθήσεις, στα οποία 
να περιλαμβάνεται το πληγέν ακίνητο. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. καθορίζονται από την Υ.Α.Σ.Β.Ε. 
στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται στην παρούσα απόφαση. 

2. Η Υπηρεσία που αναλαμβάνει το έργο της αποκα¬ 
τάστασης θα χορηγεί στους δικαιούχους Αδεια Επι¬ 
σκευής ή Βεβαίωση με την οποία θα προσδιορίζεται το 
ύψος της απαιτούμενης δαπάνης επισκευής ή το ποσό 
που δικαιούται ο ενδιαφερόμενος για ανακατασκευή ή 
αυτοστέγαση αντίστοιχα. Στην Αδεια Επισκευής ή στη 
Βεβαίωση θα αναφέρεται το ποσόν της δωρεάν κρατι¬ 
κής αρωγής καθώς και του άτοκου δανείου, σύμφωνα με 
τους όρους, που καθορίζονται παρακάτω για τα κτίρια 
που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας σε άλλη 
πληγείσα περιοχή ή αποπεράτωση, όπως ορίζουν οι 
υπουργικές αποφάσεις. 

4. Σε περίπτωση που κατέρρευσαν κτίσματα από τις 
κατολισθήσεις ή κατεδαφίστηκαν αμέσως μετά από 
αυτές, με εντολή Δημόσιας ή Δημοτικής Αρχής (εφόσον 
ήταν σε χώρους συνάθροισης κοινού ή είχαν επαφή 
με το δρόμο) χωρίς να έχουν εκδοθεί, από τις νόμιμες 
Επιτροπές, Εκθέσεις Αυτοψίας Κατεδαφιστέων Χτισμά¬ 
των εντός κατολισθαίνουσας περιοχής και οι ιδιοκτήτες 
τους έχουν ξεκινήσει την ανέγερση νέας οικοδομής, με 
άδεια που εκδόθηκε μετά τις κατολισθήσεις, εγκρίνουμε 
τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις κατολισθήσεις, αναφέρεται στις επίσημες 
καταστάσεις καταγραφής των κτισμάτων της Δ/νσης 
Τεχνικών Υπηρεσιών της αρμόδιας Νομαρχιακής Αυ¬ 
τοδιοίκησης. 


β. Η οικοδομή βρισκόταν σε σχέδιο πόλεως ή μέσα σε 
όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης 
της ύπαρξης του κτίσματος, του εμβαδού του και της 
χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτο¬ 
γραφίες κλπ.). 

ε. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κλπ.). 

στ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις κατολισθήσεις ή 
βεβαίωση ότι το κτίσμα κατέρρευσε από τις κατολισθή¬ 
σεις του Οκτωβρίου 2005. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συ- 
νηγορία της Υ.Α.Σ.Β.Ε. με τους ακόλουθους βασικούς 
όρους: 

α) Γ ια κτίσματα που έχουν χρήση κατοικίας € 430 ανά 
τ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου, 
η Σ.Σ. ανέρχεται στο ποσό των € 265 ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των € 31.800 για τα πρώτα 150 τ.μ. 

Στην περίπτωση που ο επαγγελματικός χώρος έχει 
επιφάνεια μεγαλύτερη των 150 τ.μ., για τον υπολογισμό 
της συνολικής δανειοδότησης, θα διαιρείται η επιφάνειά 
του σε τμήματα των 150 τ.μ. Για τα τυχόν δάνεια που θα 
προκύψουν πέραν των πρώτων 150 τ.μ. το ποσόν του δα¬ 
νείου ορίζεται σε € 170 ανά τ.μ. και για δανειοδοτούμενη 
επιφάνεια 120 τ.μ., ήτοι μέχρι του ποσού των € 20.400 για 
κάθε επιπλέον δάνειο που θα χορηγείται. Το προκύπτον 
τελικώς, μετά την ως άνω διαίρεση, υπόλοιπο τμήματος, 
αν έχει επιφάνεια μέχρι και 50 τ.μ. θα αμελείται, ενώ αν 
είναι πάνω από 50 τ.μ., τότε θα χορηγείται δάνειο ανά¬ 
λογα με το εμβαδόν του και σύμφωνα με τα ισχύοντα 
ανώτατα όρια (εμβαδού και δανείου). 

γ) Για υπόγειους χώρους, όπως αυτοί ορίζονται από το 
Γ.Ο.Κ., που είναι διαμορφωμένοι ως κατοικίες ή επαγγελ¬ 
ματικές στέγες, χορηγείται ποσό Σ.Σ. που αντιστοιχεί 
στο 70% της εκάστοτε ισχύουσας μεγίστης τιμής μονά¬ 
δας, για την χρηματοδότηση των ανακατασκευαζόμενων 
κατοικιών ή επαγγελματικών χώρων αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας μεγίστης τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα 
οικοδομών π.χ. απολήξεις κλιμακοστασίων, ανελκυστή¬ 
ρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφά¬ 
νειας. 

στ) Γ ια βοηθητικούς χώρους (π.χ.οικιακές αποθήκες, 
κουζίνες, λουτρό, φούρνοι κ,λ.π.) της αυτής οικοδομής ή 

ευρισκόμενους στο αυτό οικόπεδο, που συμπληρώνουν 
τη λειτουργικότητά της και με την προϋπόθεση ότι το 
σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ., η ανά τ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος είναι η αυτή με της κατοικίας 
(παράγραφος (α)). 

ζ) Για αποθήκες οποιοσδήποτε χρήσης (εκτός οικια¬ 
κής) καθώς και στάβλους, αγροτικά κτίσματα που είτε 
βρίσκονται στο ίδιο οικόπεδο με το κυρίως κτίσμα είτε 
σε άλλο, καθώς και για οικιακές αποθήκες που βρίσκο¬ 
νται σε άλλο οικόπεδο από το κυρίως κτίσμα, η ανά τ.μ. 
τιμή αποζημίωσης, κατεδαφιστέου ή καταστραφέντος 
ολοσχερώς κτίσματος, ανέρχεται στο ποσό των € 155 
ανά τ.μ. κατεδαφιζόμενης ή καταστραφείσας ολοσχε¬ 
ρώς επιφάνειας και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτι- 
σμάτων ευτελούς αξίας κατασκευής που χρησιμοποιού¬ 
νται εποχιακά) η Σ.Σ. ανέρχεται στο ποσό των € 235 ανά 
τ.μ. κατεδαφιζόμενης επιφάνειας και μέχρι συνολικού 
εμβαδού 120 τ.μ. 

θ) Γ ια Ιερούς Ναούς, κτίρια που ανήκουν στο Δημόσιο, 
Ν.π.δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των € 400 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσας. 

ι) Γ ια την ανακατασκευή κωδωνοστασίων και μόνο, 
το ύψος της Σ.Σ. είναι ανάλογο του όγκου του κατεδα- 
φιστέου ή καταστραφέντος ολοσχερώς κτίσματος και 
ανέρχεται στο ποσό των € 55 ανά κυβικό μέτρο. 

ια) Γ ια κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. για ανακατασκευή ή αυτοστέγαση ή αποπερά¬ 
τωση, που αντιστοιχεί στην ιδιοκτησία του και επί πλέον 
Σ.Σ. ανάλογη με το ποσοστό του επί των κοινοχρήστων 
χώρων και μέχρι εμβαδού 120 τ.μ. αθροιστικά (από ιδι¬ 
οκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην 
προαναφερθείσα Σ.Σ. για ανακατασκευή, αυτοστέγαση 
ή αποπεράτωση θα καλυφθεί από τον Προϋπολογισμό 
Δημοσίων Επενδύσεων και ορίζεται σε (1/3) της Σ.Σ. και 
μόνο για μία ιδιοκτησία. Στην περίπτωση της παρ. (β) 
κάθε τμήμα με επιφάνεια 150 τ.μ. θεωρείται ανεξάρτητη 
ιδιοκτησία. 

ιγ)Σε περίπτωση που στον ίδιο ιδιοκτήτη ανήκαν πριν 
από τις κατολισθήσεις περισσότερες της μίας ανεξάρ¬ 
τητες ιδιοκτησίες, δάνειο δικαιούται για κάθε μία από 
αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Γ ια τις πέραν της μίας ιδιοκτησίες το σύνολο 
της Σ.Σ. χορηγείται υπό μορφή δανείου, χωρίς δωρεάν 
κρατική αρωγή. 

ιδ)Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου τουλάχιστον ίσου με 
τα (2/3) του εμβαδού ή του όγκου του κατεδαφιστέου 
κτίσματος με βάση το οποίο υπολογίστηκε η Σ.Σ. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα, 
εμβαδού τουλάχιστον ίσου με τα (2/3) του εμβαδού του 


κατεδαφιστέου κτίσματος, με βάση το οποίο υπολογί¬ 
στηκε η Σ.Σ. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923), η στατική επάρκεια του κτιρίου θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιστ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (ημερομηνία δημοσίευσης της απόφασης 
χαρακτηρισμού στην Εφημερίδα της Κυβερνήσεως) η 
Σ.Σ. ανέρχεται στο ποσό των € 530 ανά τ.μ. χωρίς περιο¬ 
ρισμό ως προς το συνολικό εμβαδόν της ιδιοκτησίας. 

ιζ) Για κτίρια που έχει χαρακτηρισθεί διατηρητέα 
μόνο η όψη (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) και 
κρίνονται κατεδαφιστέα, χορηγείται Σ.Σ. ανακατασκευ¬ 
ής της όψης με χρήση του τιμολογίου επισκευής της 
Υπηρεσίας για διατηρητέα ή παραδοσιακά κτίρια και 
ανακατασκευής του υπολοίπου κτιρίου με τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους, χωρίς περι¬ 
ορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) ή να 
είχε αρχίσει η διαδικασία χαρακτηρισμού τους πριν την 
περίοδο των κατολισθήσεων. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

ιη) Στις περιπτώσεις που από τη Γεωτεχνική Μελέτη 
προκύπτει ανάγκη μεταφοράς του οικισμού ή χαρα- 
κτηρισθούν τμήματα του οικισμού ακατάλληλα προς 
δόμηση, οι ιδιοκτήτες των κτισμάτων που βρίσκονται 
εντός των μεταφερομένων ή ακατάλληλων προς δόμηση 
περιοχών, εάν δεν τους παραχωρηθεί οικόπεδο, δικαιού¬ 
νται πρόσθετη Σ.Σ. που ανέρχεται στο 20% αυτής που 
ορίζεται με την παρούσα απόφαση. Την πρόσθετη αυτή 
Σ.Σ. δικαιούνται επίσης και όσοι έχουν λάβει μέρος ή 
όλο το ποσό της Σ.Σ. για την ανέγερση κτίσματος σε 
άλλη θέση ή για αυτοστέγαση, πριν τη δημοσίευση των 
σχετικών αποφάσεων για την ακριβή οριοθέτηση και το 
χαρακτηρισμό του οικισμού, και το προς δανειοδότηση 
κτίσμα βρίσκεται στην μεταφερόμενη ή ακατάλληλη 
προς δόμηση περιοχή. Στην περίπτωση αυτοστέγασης, 
η προσαυξημένη Σ.Σ. (αρχική Σ.Σ. + προσαύξηση 20%) 
δεν μπορεί να υπερβαίνει το ποσό αγοράς που αναφέ- 
ρεται στο συμβόλαιο. 

Στις περιπτώσεις που έχει εγκριθεί η πρώτη δόση της 
Σ.Σ. το ποσό της προσαύξησης δίνεται με τη δεύτερη 
δόση. Αν έχει εγκριθεί το σύνολο της Σ.Σ. το ποσό της 
προσαύξησης δίνεται εφάπαξ. 

2. ΕΠΙΣΚΕΥΗ 

α) Για την επισκευή ζημιών μόνο στα «μη φέροντα» 
στοιχεία κτιρίων το ποσό της Σ.Σ. ανέρχεται μέχρι € 
120 ανά τ.μ. και μέχρι συνολικού εμβαδού 120 τ.μ. ανά 
χωριστή ιδιοκτησία. 

β) Γ ια την επισκευή ζημιών μόνο στον «φέροντα» ορ¬ 
γανισμό κτιρίων το ποσό της Σ.Σ. ανέρχεται μέχρι του 
ποσού των € 160 ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέ¬ 
ροντα» στοιχεία και στον «φέροντα οργανισμό» της 
ιδίας ιδιοκτησίας, το συνολικό ανά τ.μ. ύψος της Σ.Σ. 
δεν επιτρέπεται να υπερβαίνει το όριο των € 260 ανά 
τ.μ.αθροιστικά. 

δ) Γ ια τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της απόφασης χαρακτηρισμού), η Σ.Σ. ανέρχεται 
μέχρι του ποσού των € 620 ανά τ.μ. χωρίς περιορισμό 
ως προς το συνολικό εμβαδόν της ιδιοκτησίας. Απαραί¬ 
τητη προϋπόθεση το κτίριο να χρησιμοποιείται και οι 
ζημιές να προέρχονται από τις κατολισθήσεις και όχι 
από εγκατάλειψη. 

ε) Για κτίρια που έχουν χαρακτηριστεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με την χρήση του κτιρίου, όπως 
αναφέρονται στις σχετικές παραγράφους. 

Για να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της από¬ 
φασης χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της εμφάνισης του 
φαινομένου κατολίσθησης. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση), αγροτικών κτισμάτων (πλην οικιών) η Σ.Σ. ανέρχεται 
μέχρι συνολικού ποσού € 3.100 για κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.π.δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της Σ.Σ. (δάνειο και 
δωρεάν κρατική αρωγή) για την αποκατάσταση του 
«φέροντος» οργανισμού και των λοιπών «μη φερόντων» 
στοιχείων θα ανέρχεται στο ποσό των € 270 ανά τ.μ. 
επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την Σ.Σ. για την αποκατάσταση των ζημιών 
της ιδιοκτησίας του, και πρόσθετη Σ.Σ. για την κάλυψη 
της δαπάνης που αναλογεί στην αποκατάσταση των 
ζημιών των κοινοτήτων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 


ι) Σε περίπτωση που στον ίδιο ιδιοκτήτη ανήκαν, πριν 
από τις κατολισθήσεις, περισσότερες της μίας ιδιοκτη¬ 
σίες, δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου, χωρίς δωρεάν κρατική 
αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα χορηγηθεί 
σε δύο δόσεις, η πρώτη από τις οποίες, που περιλαμ¬ 
βάνει ολόκληρη την δωρεάν κρατική αρωγή και το μισό 
(1/2) του δανείου, καταβάλλεται με την υπογραφή της 
δανειστικής σύμβασης, η δε επόμενη, που περιλαμβά¬ 
νει το υπόλοιπο μισό (1/2) του δανείου, καταβάλλεται 
όταν θα έχουν εκτελεστεί εργασίες, που αφορούν στην 
κατασκευή του φέροντα οργανισμού, τοιχοποιιών, επι¬ 
χρισμάτων κουφωμάτων και κιγκλιδωμάτων. Στις πε¬ 
ριπτώσεις που αποδεδειγμένα δεν έχει χορηγηθεί η 
δωρεάν κρατική αρωγή, θα χορηγείται το σύνολο του 
δανείου ως πρώτη δόση και η δωρεάν κρατική αρωγή 
θα ενέχει θέση β’ δόσης του δανείου. 

β) Η Σ.Σ. για επισκευές χορηγείται σε δύο δόσεις, η 
πρώτη από τις οποίες, που περιλαμβάνει ολόκληρη την 
δωρεάν κρατική αρωγή και το μισό (1/2) του δανείου, κα¬ 
ταβάλλεται με την υπογραφή της δανειστικής σύμβασης 
και η επόμενη, που περιλαμβάνει το υπόλοιπο μισό (1/2) 
του δανείου, καταβάλλεται, με την εκτέλεση εργασιών 
που καλύπτουν το 80% του εγκεκριμένου ποσού. 

Εφόσον το εγκεκριμένο ποσό είναι μέχρι € 3.000 χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει 
θέση β' δόσης του δανείου. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή Απόφαση της αρμόδιας Υπηρεσίας που αναφέρεται 
στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, που περιλαμβάνει ολόκληρη την δωρεάν 
κρατική αρωγή και το μισό (1/2) του δανείου, καταβάλ¬ 
λεται με την προσκόμιση προσυμφώνου, η δε επόμενη, 
που περιλαμβάνει το υπόλοιπο μισό (1/2) του δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

ε) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 

πέντε (25) χρόνια, η δε εξόφληση τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

στ) Η Σ.Σ. για την αποκατάσταση ζημιών σε πάγι¬ 
ες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους, και 
στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα, τη νομή ή τη χρήση των 
εν λόγω χώρων, εφόσον δεν έχει υποβληθεί σχετική 
αίτηση εκ μέρους των ιδιοκτητών, μέσα σε 45 ημέρες 
από τη δημοσίευση της παρούσας στην Εφημερίδα της 
Κυβερνήσεως. Μετά την πάροδο των 45 ημερών, το 
δικαίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή, για λογαριασμό του 
αμελούντος ιδιοκτήτη. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης δι¬ 
άρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά δύο (2) εκατοστιαίες 
μονάδες, χωρίς άλλη προσαύξηση για προμήθεια κλπ., 
επιδοτούμενο κατά 100% από το λογαριασμό του ν. 
128/75. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κλπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον, τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή υπευθύνων δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τις κατολισθήσεις του Οκτω¬ 
βρίου 2005 στο Δ.Δ. Περαίας του Δήμου Θερμαϊκού του 
Νομού Θεσσαλονίκης. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν την πλήρη κυριότητα του ακινή¬ 
του με γονική παροχή, μετά την λήξη των προθεσμιών 
αρχικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι € 5000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου θα εγγράφεται, υπέρ 
της δανείστριας Τράπεζας, υποθήκη επί του ακινήτου 


που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου 
που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται, εκ των υστέ¬ 
ρων, σε άλλο ακίνητο αντίστοιχης αξίας. 

Συνηγορούμε ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις κατολισθήσεις του Οκτωβρίου 2005 στο 
Δ.Δ. Περαίας του Δήμου ©ερμαϊκού του Νομού Θεσσα¬ 
λονίκης και στις περιπτώσεις που υπάρχει αδυναμία 
προσφοράς ακινήτου με την εγγραφή υποθήκης, προς 
διασφάλιση του δανείου, αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες, περί σεισμοπλήκτων, διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται πέρα από τις νόμιμες κυρώσεις 
και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Γ ια δωρεάν κρατική αρωγή δαπάνη του Προγράμ¬ 
ματος Δημοσίων Επενδύσεων ύψους € 195.000 για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσε¬ 
ων των Τραπεζών με σκοπό την επιδότηση επιτοκίου 
δανείων. Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμ- 
ματικότητάς του. 

Το ύψος της δαπάνης αυτής είναι € 195.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

Αριθ.οικ 7206/Α32 (2) 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις κατολι¬ 
σθήσεις του πρώτου τριμήνου του έτους 2006 στο 
Δ.Δ. Περιστεριού του Δήμου Αμαλιάδος του Νομού 
Ηλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κλπ. και ρυθ- 
μίσεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ. 42 και 
43 του ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεως συναφών θεμάτων» (Φ.Ε.Κ. 23/Α), 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων και συγκε¬ 


κριμένα των έργων 2000ΣΕ06900025,2000ΣΕ06900026, 
2000ΣΕ06900027 της ΣΑΕ 069. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του ν. 128/1975. Ο λογα¬ 
ριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του. 
Το ύψος της δαπάνης αυτής θα είναι της τάξης των 
€ 80.000. 

11. Το π.δ. 81/2002 (Φ.Ε.Κ. 57/Α/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α/10.03.2004) για τον 
διορισμό των Υπουργών και Υφυπουργών. 

13. Την υπ’ αριθμ. 37930/ΔΙΟΕ 1264 (Φ.Ε.Κ. 1432/Β/ 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στους Υφυπουργούς Οικονομίας και Οικονο¬ 
μικών, όπως τροποποιήθηκε με την υπ’ αριθμ. 5733/ΔΙΟΕ 
179/2006 (ΦΕΚ 204/Β') όμοια απόφαση. 

14. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β/24.3.2004) 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών 
Δημόσιας Διοίκησης και Αποκέντρωσης Αθανάσιο Νάκο, 
όπως τροποποιήθηκε και ισχύει. 

15. Τις αυτοψίες που διενήργησαν οι Μηχανικοί της 
Υπηρεσίας μας. 

16. Τ ις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δ.Δ. Περιστε¬ 
ριού του Δήμου Αμαλιάδος του Νομού Ηλείας, αποφα¬ 
σίζουμε:. 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των δια¬ 
τάξεων της από 28.7.1978 Πράξεως Νομοθετικού Περι¬ 
εχομένου «Περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ.», όπως αυτή 
κυρώθηκε, τροποποιήθηκε και συμπληρώθηκε με τους 
νόμους 867/1979,1048/1980,1133/1981 και 1190/1981 όπως 
ορίζεται στο άρθρο 10 του ν. 2576/1998 καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσαν οι κατολισθήσεις του πρώτου 
τριμήνου του έτους 2006 στα διοικητικά όρια του Δ.Δ. 
Περιστεριού του Δήμου Αμαλιάδος του Νομού Ηλείας. 

2. Το έργο της αποκατάστασης των ζημιών από τις 
κατολισθήσεις του πρώτου τριμήνου του έτους 2006, 
που έπληξαν το Δ.Δ. Περιστεριού του Δήμου Αμαλιάδος 
του Νομού Ηλείας ανατίθεται στον Τομέα Αποκατάστα¬ 
σης Σεισμοπλήκτων (Τ.Α.Σ.) Αχάΐας. 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας Απόφασης σε Φ.Ε.Κ., για την υποβολή 
αιτήσεων, συνοδευόμενων από τα απαραίτητα δικαιο- 
λογητικά, για τον έλεγχο των πληγέντων κτισμάτων 
από τις κατολισθήσεις του πρώτου τριμήνου του έτους 
2006 στο Δ.Δ. Περιστεριού του Δήμου Αμαλιάδος του 
Νομού Ηλείας. 

4. Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το 
κτίσμα τους είναι κατεδαφιστέο ή δομημένο από ευτελή 
υλικά, οι ενδιαφερόμενοι που επιθυμούν να το ανακα¬ 
τασκευάσουν ή να προβούν σε αυτοστέγαση, σε θέση 
εκτός των ορίων της οριοθετημένης με την παρούσα 
απόφαση περιοχής, μπορούν να υποβάλλουν αιτήσεις 




24908 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για χορήγηση Στεγαστικής Συνδρομής (Σ.Σ.) με τα απα¬ 
ραίτητα δικαιολογητικά στην αρμόδια Υπηρεσία εντός 
των προθεσμιών που ορίζονται στις κείμενες διατάξεις. 

5. Προκειμένου να χορηγηθεί Σ.Σ. για επισκευή ή ανα- 
κατασκευή στην ίδια θέση απαιτείται ακριβής οριοθέτη- 
ση της κατολισθαίνουσας περιοχής κατόπιν Γεωτεχνι- 
κής Μελέτης εγκεκριμένης από τον αρμόδιο φορέα. 

ί) Σε περίπτωση που από τη Γεωτεχνική Μελέτη, προ¬ 
κύπτει μεταφορά του οικισμού σε άλλη κατάλληλη θέση 
απαιτείται η έκδοση κοινής υπουργικής απόφασης με¬ 
ταφοράς οικισμού λόγω κατολισθητικών φαινομένων, με 
μέριμνα της οικείας Νομαρχιακής Αυτοδιοίκησης. Στην 
Απόφαση αυτή ορίζεται προθεσμία ενός (1) έτους, από 
τη δημοσίευσή της σε Φ.Ε.Κ. για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους. 

ϋ) Σε περίπτωση που από τη Γ εωτεχνική Μελέτη προ¬ 
κύπτει ακαταλληλότητα προς δόμηση ορισμένων τμη¬ 
μάτων του οικισμού, απαιτείται η έκδοση Απόφασης 
Υπουργού ΠΕ.ΧΩ.Δ.Ε., με την οποία θα χαρακτηρίζονται 
και θα οριοθετούνται οι ακατάλληλες προς δόμηση πε¬ 
ριοχές. Θα ορίζεται επίσης προθεσμία ενός (1) έτους, 
από την έκδοση της ως άνω Υπουργικής Απόφασης, για 
την υποβολή αιτήσεων από τους ενδιαφερομένους, οι 
οποίοι δεν είχαν υποβάλλει αίτηση εντός της προθεσμί¬ 
ας της παρ. 3, για έλεγχο των κτισμάτων τους, τα οποία 
βρίσκονται εντός της οριοθετημένης ακατάλληλης προς 
δόμηση περιοχής, προκειμένου να τους χορηγηθεί Στε- 
γαστική Συνδρομή για ανακατασκευή ή αυτοστέγαση 
σε άλλη κατάλληλη θέση. 

ίϋ) Σε περίπτωση που από τη Γεωτεχνική Μελέτη δεν 
προκύπτει ανάγκη για μεταφορά του οικισμού αλλά 
προτείνονται συγκεκριμένα έργα για την αντιμετώπιση 
του φαινομένου της κατολίσθησης, ορίζεται προθεσμία 
ενός (1) έτους από την ολοκλήρωση των αναγκαίων 
έργων, τα οποία θα εκτελεστούν με ευθύνη της οικείας 
Νομαρχιακής Αυτοδιοίκησης, για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους προκειμένου να τους χορηγηθεί 
Στεγαστική Συνδρομή για επισκευή, ανακατασκευή ή 
αυτοστέγαση στον ίδιο οικισμό. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής 
(Σ.Σ.) (άτοκο δάνειο και δωρεάν κρατική αρωγή) για την 
αποκατάσταση των ζημιών, που προκάλεσαν οι κατολι¬ 
σθήσεις του πρώτου τριμήνου του έτους 2006 στο Δ.Δ. 
Περιστεριού του Δήμου Αμαλιάδος του Νομού Ηλείας. 

α. Για ανακατασκευές κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλικά 
(ωμοπλίνθους ή μη διαμορφωμένους λίθους μικρής δια- 
τομής με συνδετικό υλικό αργιλώδες) και τα οποία δεν 
έχουν χαρακτηρισθεί κατεδαφιστέα, αλλά οι ζημιές που 
προκλήθηκαν από τις κατολισθήσεις δεν επιδέχονται, 
σύμφωνα με την κρίση της αρμόδιας Υπηρεσίας που 
αναφέρεται στην παρ. 2 του κεφαλαίου Α της παρού¬ 
σας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντοχή τους. 

Επίσης, σε οριοθετημένες με την παρούσα απόφα¬ 
ση περιοχές, που επλήγησαν από τις κατολισθήσεις, 
εγκρίνεται η χορήγηση Στεγαστικής Συνδρομής (Σ.Σ.) 


για ανακατασκευή των κτιρίων τα οποία δεν παρουσι¬ 
άζουν βλάβες, αλλά βρίσκονται εντός των ορίων της 
κατολισθαίνουσας περιοχής, όπως αυτή έχει καθοριστεί 
με σχετική Κοινή Υπουργική Απόφαση και έχει εγκριθεί 
η μεταφορά της σε άλλη κατάλληλη θέση, σύμφωνα με 
την παράγραφο 5ί του κεφαλαίου Α καθώς επίσης και 
των κτιρίων που βρίσκονται σε περιοχή ακατάλληλη 
προς δόμηση, όπως αυτή έχει καθοριστεί με απόφαση 
Υπουργού ΠΕ.ΧΩ.Δ.Ε. σύμφωνα με την παράγραφο 5Ν 
του κεφαλαίου Α. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Για επισκευή πάσης φύσεως κτιρίων που έχουν 
υποστεί ζημιές από τις κατολισθήσεις και οι οποίες δεν 
οφείλονται σε υπαιτιότητα των ενδιαφερομένων ή σε 
κατασκευαστικές ελλείψεις και ατέλειες. 

Γ ια επισκευή πάσης φύσεως κτιρίων που έχουν υπο¬ 
στεί ζημιές από τις κατολισθήσεις, εφόσον βρίσκονται 
εκτός των τμημάτων των οικισμών για τα οποία έχει 
αποφασιστεί η μεταφορά τους. 

Οι εν λόγω Σ.Σ. μπορούν να χρησιμοποιηθούν και για 
ανακατασκευή, ή αυτοστέγαση ή αποπεράτωση. 

γ. Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων κ.λ.π) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου, θα πρέπει το κτίσμα να έχει κου¬ 
φώματα και να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

ί. Βεβαίωση της Δ.Ε.Η. ότι είχε ρεύμα τουλάχιστον ένα 
χρόνο πριν από τις κατολισθήσεις. 

ϋ.Δήλωση στοιχείων ακινήτων τελευταίου (Ε9) και (Ε1) 
προηγούμενου έτους από τις κατολισθήσεις, στα οποία 
να περιλαμβάνεται το πληγέν ακίνητο. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. καθορίζονται από τον Τ.Α.Σ. 
Αχάίας στον οποίο οι ενδιαφερόμενοι θα πρέπει να 
υποβάλουν αίτηση με τα σχετικά δικαιολογητικά, μέσα 
στις προθεσμίες που καθορίζονται στην παρούσα από¬ 
φαση. 

2. Η Υπηρεσία που αναλαμβάνει το έργο της αποκα¬ 
τάστασης θα χορηγεί στους δικαιούχους Άδεια Επι¬ 
σκευής ή Βεβαίωση με την οποία θα προσδιορίζεται το 
ύψος της απαιτούμενης δαπάνης επισκευής ή το ποσό 
που δικαιούται ο ενδιαφερόμενος για ανακατασκευή ή 
αυτοστέγαση αντίστοιχα. Στην Άδεια Επισκευής ή στη 
Βεβαίωση θα αναφέρεται το ποσόν της δωρεάν κρατι¬ 
κής αρωγής καθώς και του άτοκου δανείου, σύμφωνα με 
τους όρους, που καθορίζονται παρακάτω για τα κτίρια 
που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας σε άλλη 
πληγείσα περιοχή ή αποπεράτωση, όπως ορίζουν οι 
Υπουργικές Αποφάσεις. 

4. Σε περίπτωση που κατέρρευσαν χτίσματα από τις 
κατολισθήσεις ή κατεδαφίστηκαν αμέσως μετά από 
αυτές, με εντολή Δημόσιας ή Δημοτικής Αρχής (εφόσον 
ήταν σε χώρους συνάθροισης κοινού ή είχαν επαφή 
με το δρόμο) χωρίς να έχουν εκδοθεί, από τις νόμιμες 
Επιτροπές, Εκθέσεις Αυτοψίας Κατεδαφιστέων Χτισμά¬ 
των εντός κατολισθαίνουσας περιοχής και οι ιδιοκτήτες 
τους έχουν ξεκινήσει την ανέγερση νέας οικοδομής, με 
άδεια που εκδόθηκε μετά τις κατολισθήσεις, εγκρίνουμε 
τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις κατολισθήσεις, αναφέρεται στις επίσημες 
καταστάσεις καταγραφής των κτισμάτων της Δ/νσης 
Τεχνικών Υπηρεσιών της αρμόδιας Νομαρχιακής Αυ¬ 
τοδιοίκησης. 

β. Η οικοδομή βρισκόταν σε σχέδιο πόλεως ή μέσα σε 
όρια οικισμού προύφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, του εμβαδού του και της χρή¬ 
σης του (π.χ. οικοδομική άδεια ανέγερσης της κατα- 
στραφείσας οικοδομής, φωτογραφίες, αεροφωτογρα¬ 
φίες κ.λπ.). 

ε. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κλπ.). 

στ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις κατολισθήσεις ή 
βεβαίωση ότι το κτίσμα κατέρρευσε από τις κατολισθή¬ 
σεις του πρώτου τριμήνου του έτους 2006. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συ- 
νηγορία του Τ.Α.Σ. Αχα'ΐας με τους ακόλουθους βασικούς 
όρους: 

α) Για χτίσματα που έχουν χρήση κατοικίας € 430 ανά 
τ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου, 
η Σ.Σ. ανέρχεται στο ποσό των € 265 ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των € 31.800 για τα πρώτα 150 τ.μ. 

Στην περίπτωση που ο επαγγελματικός χώρος έχει 
επιφάνεια μεγαλύτερη των 150 τ.μ., για τον υπολογισμό 
της συνολικής δανειοδότησης, θα διαιρείται η επιφάνειά 
του σε τμήματα των 150 τ.μ. Γ ια τα τυχόν δάνεια που θα 
προκόψουν πέραν των πρώτων 150 τ.μ. το ποσόν του δα¬ 
νείου ορίζεται σε € 170 ανά τ.μ. και για δανειοδοτούμενη 
επιφάνεια 120 τ.μ., ήτοι μέχρι του ποσού των € 20.400 για 
κάθε επιπλέον δάνειο που θα χορηγείται. Το προκύπτον 
τελικώς, μετά την ως άνω διαίρεση, υπόλοιπο τμήματος, 
αν έχει επιφάνεια μέχρι και 50 τ.μ. θα αμελείται, ενώ αν 
είναι πάνω από 50 τ.μ., τότε θα χορηγείται δάνειο ανά¬ 
λογα με το εμβαδόν του και σύμφωνα με τα ισχύοντα 
ανώτατα όρια (εμβαδού και δανείου). 

γ) Για υπόγειους χώρους, όπως αυτοί ορίζονται από το 
Γ.Ο.Κ., που είναι διαμορφωμένοι ως κατοικίες ή επαγγελ¬ 
ματικές στέγες, χορηγείται ποσό Σ.Σ. που αντιστοιχεί 
στο 70% της εκάστοτε ισχύουσας μεγίστης τιμής μονά¬ 


δας, για την χρηματοδότηση των ανακατασκευαζόμενων 
κατοικιών ή επαγγελματικών χώρων αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας μεγίστης τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα 
οικοδομών π.χ. απολήξεις κλιμακοστασίων, ανελκυστή¬ 
ρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφά¬ 
νειας. 

στ) Γ ια βοηθητικούς χώρους (π.χ.οικιακές αποθήκες, 
κουζίνες, λουτρό, φούρνοι κ.λ.π.) της αυτής οικοδομής ή 
ευρισκόμενους στο αυτό οικόπεδο, που συμπληρώνουν 
τη λειτουργικότητα της και με την προϋπόθεση ότι το 
σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ., η ανά τ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος είναι η αυτή με της κατοικίας 
(παράγραφος (α)). 

ζ) Γ ια αποθήκες οποιοσδήποτε χρήσης (εκτός οικια¬ 
κής) καθώς και στάβλους, αγροτικά κτίσματα που είτε 
βρίσκονται στο ίδιο οικόπεδο με το κυρίως κτίσμα είτε 
σε άλλο, καθώς και για οικιακές αποθήκες που βρίσκο¬ 
νται σε άλλο οικόπεδο από το κυρίως κτίσμα, η ανά τ.μ. 
τιμή αποζημίωσης, κατεδαφιστέου ή καταστραφέντος 
ολοσχερώς κτίσματος, ανέρχεται στο ποσό των € 155 
ανά τ.μ. κατεδαφιζόμενης ή καταστραφείσας ολοσχε¬ 
ρώς επιφάνειας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής που χρησιμοποιού¬ 
νται εποχιακά) η Σ.Σ. ανέρχεται στο ποσό των € 235 ανά 
τ.μ. κατεδαφιζόμενης επιφάνειας και μέχρι συνολικού 
εμβαδού 120 τ.μ. 

θ) Για Ιερούς Ναούς, κτίρια που ανήκουν στο Δημόσιο, 
Ν.π.δ.Δ,, Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των € 400 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσας. 

ι) Για την ανακατασκευή κωδωνοστασίων και μόνο, 
το ύψος της Σ.Σ. είναι ανάλογο του όγκου του κατεδα- 
φιστέου ή καταστραφέντος ολοσχερώς κτίσματος και 
ανέρχεται στο ποσό των € 55 ανά κυβικό μέτρο. 

ια) Για κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. για ανακατασκευή ή αυτοστέγαση ή αποπερά¬ 
τωση, που αντιστοιχεί στην ιδιοκτησία του και επί πλέον 
Σ.Σ. ανάλογη με το ποσοστό του επί των κοινοχρήστων 
χώρων και μέχρι εμβαδού 120τ.μ αθροιστικά (από ιδιο¬ 
κτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην προ- 
αναφερθείσα Σ.Σ. για ανακατασκευή, αυτοστέγαση ή απο¬ 
περάτωση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της Σ.Σ. και μόνο για μία 
ιδιοκτησία. Στην περίπτωση της παρ. (β) κάθε τμήμα με 
επιφάνεια 150 τ.μ. θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από τις κατολισθήσεις περισσότερες της μίας ανεξάρ¬ 
τητες ιδιοκτησίες, δάνειο δικαιούται για κάθε μία από 

αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Για τις πέραν της μίας ιδιοκτησίες το σύνολο 
της Σ.Σ. χορηγείται υπό μορφή δανείου, χωρίς δωρεάν 
κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου τουλάχιστον ίσου με 
τα (2/3) του εμβαδού ή του όγκου του κατεδαφιστέου 
κτίσματος με βάση το οποίο υπολογίστηκε η Σ.Σ. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα, 
εμβαδού τουλάχιστον ίσου με τα (2/3) του εμβαδού του 
κατεδαφιστέου κτίσματος, με βάση το οποίο υπολογί¬ 
στηκε η Σ.Σ. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923), η στατική επάρκεια του κτιρίου θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιστ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (ημερομηνία δημοσίευσης της απόφασης 
χαρακτηρισμού στην Εφημερίδα της Κυβερνήσεως) η 
Σ.Σ. ανέρχεται στο ποσό των € 530 ανά τ.μ. χωρίς περιο¬ 
ρισμό ως προς το συνολικό εμβαδόν της ιδιοκτησίας. 

ιζ) Για κτίρια που έχει χαρακτηρισθεί διατηρητέα 
μόνο η όψη (ημερομηνία δημοσίευσης της απόφασης 
χαρακτηρισμού στην Εφημερίδα της Κυβέρνησης) και 
κρίνονται κατεδαφιστέα, χορηγείται Σ.Σ. ανακατασκευ¬ 
ής της όψης με χρήση του τιμολογίου επισκευής της 
Υπηρεσίας για διατηρητέα ή παραδοσιακά κτίρια και 
ανακατασκευής του υπολοίπου κτιρίου με τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους, χωρίς περι¬ 
ορισμό του εμβαδού. 

Γ ια να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) ή να 
είχε αρχίσει η διαδικασία χαρακτηρισμού τους πριν την 
περίοδο των κατολισθήσεων. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

ιη) Στις περιπτώσεις που από τη Γεωτεχνική Μελέτη 
προκύπτει ανάγκη μεταφοράς του οικισμού ή χαρα- 
κτηρισθούν τμήματα του οικισμού ακατάλληλα προς 
δόμηση, οι ιδιοκτήτες των κτισμάτων που βρίσκονται 
εντός των μεταφερομένων ή ακατάλληλων προς δόμηση 
περιοχών, εάν δεν τους παραχωρηθεί οικόπεδο, δικαιού¬ 
νται πρόσθετη Σ.Σ. που ανέρχεται στο 20% αυτής που 
ορίζεται με την παρούσα απόφαση. Την πρόσθετη αυτή 
Σ.Σ. δικαιούνται επίσης και όσοι έχουν λάβει μέρος ή 
όλο το ποσό της Σ.Σ. για την ανέγερση κτίσματος σε 
άλλη θέση ή για αυτοστέγαση, πριν την δημοσίευση των 
σχετικών Αποφάσεων για την ακριβή οριοθέτηση και το 
χαρακτηρισμό του οικισμού, και το προς δανειοδότηση 


κτίσμα βρίσκεται στην μεταφερόμενη ή ακατάλληλη 
προς δόμηση περιοχή. Στην περίπτωση αυτοστέγασης, 
η προσαυξημένη Σ.Σ. (αρχική Σ.Σ. + προσαύξηση 20%) 
δεν μπορεί να υπερβαίνει το ποσό αγοράς που αναφέ- 
ρεται στο συμβόλαιο. 

Στις περιπτώσεις που έχει εγκριθεί η πρώτη δόση της 
Σ.Σ. το ποσό της προσαύξησης δίνεται με τη δεύτερη 
δόση. Αν έχει εγκριθεί το σύνολο της Σ.Σ. το ποσό της 
προσαύξησης δίνεται εφάπαξ. 

2. ΕΠΙΣΚΕΥΗ 

α) Για την επισκευή ζημιών μόνο στα «μη φέροντα» 
στοιχεία κτιρίων το ποσό της Σ.Σ. ανέρχεται μέχρι € 
120 ανά τ.μ. και μέχρι συνολικού εμβαδού 120 τ.μ. ανά 
χωριστή ιδιοκτησία. 

β) Για την επισκευή ζημιών μόνο στον «φέροντα» ορ¬ 
γανισμό κτιρίων το ποσό της Σ.Σ. ανέρχεται μέχρι του 
ποσού των € 160 ανά τ,μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέροντα» 
στοιχεία και στον «φέροντα οργανισμό» της ιδίας ιδιοκτη¬ 
σίας, το συνολικό ανά τ,μ. ύψος της Σ.Σ. δεν επιτρέπεται 
να υπερβαίνει το όριο των € 260 ανά τ.μ. αθροιστικά. 

δ) Για τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της απόφασης χαρακτηρισμού), η Σ.Σ. ανέρχεται 
μέχρι του ποσού των € 620 ανά τ.μ. χωρίς περιορισμό 
ως προς το συνολικό εμβαδόν της ιδιοκτησίας. Απαραί¬ 
τητη προϋπόθεση το κτίριο να χρησιμοποιείται και οι 
ζημιές να προέρχονται από τις κατολισθήσεις και όχι 
από εγκατάλειψη. 

ε) Γ ια κτίρια που έχουν χαρακτηριστεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Για το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με τη χρήση του κτιρίου, όπως 
αναφέρονται στις σχετικές παραγράφους. 

Γ ια να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της από¬ 
φασης χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της εμφάνισης του 
φαινομένου της κατολίσθησης. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση), αγροτικών κτισμάτων (πλην οικιών) η Σ.Σ. ανέρχεται 
μέχρι συνολικού ποσού € 3.100 για κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.π.δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της Σ.Σ. (δάνειο και 
δωρεάν κρατική αρωγή) για την αποκατάσταση του 
«φέροντος» οργανισμού και των λοιπών «μη φερόντων» 
στοιχείων θα ανέρχεται στο ποσό των € 270 ανά τ.μ. 
επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την Σ.Σ. για την αποκατάσταση των ζημιών 
της ιδιοκτησίας του, και πρόσθετη Σ.Σ. για την κάλυψη 

της δαπάνης που αναλογεί στην αποκατάσταση των 
ζημιών των κοινοτήτων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις κατολισθήσεις, περισσότερες της μίας ιδιοκτη¬ 
σίες, δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου, χωρίς δωρεάν κρατική 
αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα χορηγηθεί 
σε δύο δόσεις, η πρώτη από τις οποίες, που περιλαμ¬ 
βάνει ολόκληρη την δωρεάν κρατική αρωγή και το μισό 
(1/2) του δανείου, καταβάλλεται με την υπογραφή της 
δανειστικής σύμβασης, η δε επόμενη, που περιλαμβά¬ 
νει το υπόλοιπο μισό (1/2) του δανείου, καταβάλλεται 
όταν θα έχουν εκτελεστεί εργασίες, που αφορούν στην 
κατασκευή του φέροντα οργανισμού, τοιχοποιιών, επι¬ 
χρισμάτων κουφωμάτων και κιγκλιδωμάτων. Στις πε¬ 
ριπτώσεις που αποδεδειγμένα δεν έχει χορηγηθεί η 
δωρεάν κρατική αρωγή, θα χορηγείται το σύνολο του 
δανείου ως πρώτη δόση και η δωρεάν κρατική αρωγή 
θα ενέχει θέση β’ δόσης του δανείου. 

β) Η Σ.Σ. για επισκευές χορηγείται σε δύο δόσεις, η 
πρώτη από τις οποίες, που περιλαμβάνει ολόκληρη την 
δωρεάν κρατική αρωγή και το μισό (1/2) του δανείου, κα¬ 
ταβάλλεται με την υπογραφή της δανειστικής σύμβασης 
και η επόμενη, που περιλαμβάνει το υπόλοιπο μισό (1/2) 
του δανείου, καταβάλλεται, με την εκτέλεση εργασιών 
που καλύπτουν το 80% του εγκεκριμένου ποσού. 

Εφόσον το εγκεκριμένο ποσό είναι μέχρι € 3.000 χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει 
θέση β' δόσης του δανείου. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή απόφαση της αρμόδιας Υπηρεσίας που αναφέρεται 
στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, που περιλαμβάνει ολόκληρη την δωρεάν 
κρατική αρωγή και το μισό (1/2) του δανείου, καταβάλ¬ 
λεται με την προσκόμιση προσυμφώνου, η δε επόμενη, 
που περιλαμβάνει το υπόλοιπο μισό (1/2) του δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώτη 


από τις οποίες θα καταβληθεί είκοσι τέσσερις (24) μήνες 
μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

στ) Η Σ.Σ. για την αποκατάσταση ζημιών σε πάγι¬ 
ες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους, και 
στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα, τη νομή ή τη χρήση των 
εν λόγω χώρων, εφόσον δεν έχει υποβληθεί σχετική 
αίτηση εκ μέρους των ιδιοκτητών, μέσα σε 45 ημέρες 
από τη δημοσίευση της παρούσας στην Εφημερίδα της 
Κυβερνήσεως. Μετά την πάροδο των 45 ημερών, το 
δικαίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή, για λογαριασμό του 
αμελούντος ιδιοκτήτη. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης δι¬ 
άρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά δύο (2) εκατοστιαίες 
μονάδες, χωρίς άλλη προσαύξηση για προμήθεια κλπ., 
επιδοτούμενο κατά 100% από το λογαριασμό του ν. 
128/1975. 

η) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κλπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον, τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή υπευθύνων δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τις κατολισθήσεις του πρώτου 
τριμήνου του έτους 2006. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν την πλήρη κυριότητα του ακινή¬ 
του με γονική παροχή, μετά την λήξη των προθεσμιών 
αρχικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι € 5.000 δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται, υπέρ 
της δανείστριας Τράπεζας, υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου 
που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται, εκ των υστέ¬ 
ρων, σε άλλο ακίνητο αντίστοιχης αξίας. 

Συνηγορούμε ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις κατολισθήσεις του πρώτου τριμήνου του 
έτους 2006 και στις περιπτώσεις που υπάρχει αδυναμία 
προσφοράς ακινήτου με την εγγραφή υποθήκης, προς 
διασφάλιση του δανείου, αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες, περί σεισμοπλήκτων, διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται πέρα από τις νόμιμες κυρώσεις 
και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείταί: 
Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους € 80.000 για τα επόμε¬ 
να τέσσερα οικονομικά έτη και θα βαρύνει το έργο 
2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. 

Το ύψος της δαπάνης αυτής είναι € 80.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2006 

οι ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. ΝΑΚΟΣ 

ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


Αριθ. 240/Α32 (3) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις κατολισθή¬ 
σεις του έτους 2005 σε περιοχές του Δήμου Θέρ- 
μου του Νομού Αιτωλοακαρνανίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κλπ. και ρυθ- 
μίσεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ. 42 και 
43 του ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεως συναφών θεμάτων» (Φ.Ε.Κ. 23/Α). 

4. Τ ις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 25/ 
Α/9.2.1998) «Βελτίωση των διαδικασιών για την ανάθεση της 
κατασκευής των δημοσίων έργων και άλλες διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/95 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 90 του «Κώδικα Νομο¬ 
θεσίας για την κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Α' 98) και το γεγονός ότι από τις διατάξεις της πα¬ 
ρούσας απόφασης προκαλείταί δαπάνη σε βάρος του 
Προγράμματος Δημοσίων Επενδύσεων και συγκεκρι¬ 
μένα των έργων 2000ΣΕ06900025, 2000ΣΕ06900026, 
2000ΣΕ06900027 της ΣΑΕ 069. 


Π. ΔΟΥΚΑΣ 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του ν. 128/1975. Ο λογα¬ 
ριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του. 
Το ύψος της δαπάνης αυτής θα είναι της τάξης των 
€ 580.000. 

11. Το π.δ. 81/2002 (Φ.Ε.Κ. 57/Α/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (ΦΕΚ 84/Α/10.03.2004) για τον διο¬ 
ρισμό των Υπουργών και Υφυπουργών. 

13. Την υπ’ αριθμ. 37930/ΔΙΟΕ 1264 (Φ.Ε.Κ. 1432/Β/ 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στους Υφυπουργούς Οικονομίας και Οικονο¬ 
μικών, όπως τροποποιήθηκε με την υπ’ αριθμ. 5733/ΔΙΟΕ 
179/2006 (ΦΕΚ 204/Β') όμοια απόφαση. 

14. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β/24.3.2004) 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών 
Δημόσιας Διοίκησης και Αποκέντρωσης Αθανάσιο Νάκο, 
όπως τροποποιήθηκε και ισχύει. 

15. Το υπ’ αριθμ. οικ.48365/16.12.2005 έγγραφο της Δ/ 
νσης Ο.Κ.Κ. της Γενικής Δ/νσης Πολεοδομίας του Υ.ΠΕ. 
ΧΩ.Δ.Ε. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Δήμου ©έρμου του Νομού Αιτωλοακαρνανίας από τις 
κατολισθήσεις του έτους 2005, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των δια¬ 
τάξεων της από 28.7.1978 Πράξεως Νομοθετικού Περι¬ 
εχομένου «Περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ.», όπως αυτή 
κυρώθηκε, τροποποιήθηκε και συμπληρώθηκε με τους 
νόμους 867/1979,1048/1980,1133/1981 και 1190/1981 όπως 
ορίζεται στο άρθρο 10 του ν. 2576/1998 καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσαν οι κατολισθήσεις του έτους 2005 
στα διοικητικά όρια των Δ.Δ. Αμβρακίας, Αργυρού Πηγα¬ 
διού, Κονίσκης και των οικισμών Αμπλας και Αμπελίων 
του Δ.Δ. Κοκκινόβρυσης του Δήμου ©έρμου του Νομού 
Αιτωλοακαρνανίας. 

2. Το έργο της αποκατάστασης των ζημιών από τις 
κατολισθήσεις του έτους 2005, που έπληξαν τα Δ.Δ. 
Αμβρακίας, Αργυρού Πηγαδιού, Κονίσκης και τους οι¬ 
κισμούς Αμπλας και Αμπελίων του Δ.Δ. Κοκκινόβρυσης 
του Δήμου ©έρμου του Νομού Αιτωλοακαρνανίας ανα¬ 
τίθεται στην Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αιτήσεων, συνοδευόμενων από τα απαραίτητα δικαιολο- 
γητικά, για τον έλεγχο των πληγέντων κτισμάτων από 
τις κατολισθήσεις του έτους 2005 στα Δ.Δ. Αμβρακί¬ 
ας, Αργυρού Πηγαδιού, Κονίσκης και στους οικισμούς 
Αμπλας και Αμπελίων του Δ.Δ. Κοκκινόβρυσης του Δή¬ 
μου ©έρμου του Νομού Αιτωλοακαρνανίας. 

4. Μετά τον έλεγχο του κτίσματος και την έκδοση 
του σχετικού πορίσματος, από το οποίο προκύπτει ότι 


το κτίσμα τους είναι κατεδαφιστέο ή δομημένο από 
ευτελή υλικά, οι ενδιαφερόμενοι που επιθυμούν να το 
ανακατασκευάσουν ή να προβούν σε αυτοστέγαση, 
σε θέση εκτός των ορίων της οριοθετημένης με την 
παρούσα απόφαση περιοχής, μπορούν να υποβάλλουν 
αιτήσεις για χορήγηση Στεγαστικής Συνδρομής (Σ.Σ.) 
με τα απαραίτητα δικαιολογητικά στην αρμόδια Υπηρε¬ 
σία εντός των προθεσμιών που ορίζονται στις κείμενες 
διατάξεις. 

5. Προκειμένου να χορηγηθεί Σ.Σ. για επισκευή ή ανα- 
κατασκευή στην ίδια θέση απαιτείται ακριβής οριοθέτη- 
ση της κατολισθαίνουσας περιοχής κατόπιν Γεωτεχνι- 
κής Μελέτης εγκεκριμένης από τον αρμόδιο φορέα. 

ί) Σε περίπτωση που από τη Γεωτεχνική Μελέτη, προ¬ 
κύπτει μεταφορά του οικισμού σε άλλη κατάλληλη θέση 
απαιτείται η έκδοση Κοινής Υπουργικής Απόφασης με¬ 
ταφοράς οικισμού λόγω κατολισθητικών φαινομένων, με 
μέριμνα της οικείας Νομαρχιακής Αυτοδιοίκησης. Στην 
Απόφαση αυτή ορίζεται προθεσμία ενός (1) έτους, από 
τη δημοσίευσή της σε Φ.Ε.Κ. για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους. 

μ) Σε περίπτωση που από τη Γ εωτεχνική Μελέτη προ¬ 
κύπτει ακαταλληλότητα προς δόμηση ορισμένων τμη¬ 
μάτων του οικισμού, απαιτείται η έκδοση Απόφασης 
Υπουργού ΠΕ.ΧΩ.Δ.Ε., με την οποία θα χαρακτηρίζονται 
και θα οριοθετούνται οι ακατάλληλες προς δόμηση πε¬ 
ριοχές. Θα ορίζεται επίσης προθεσμία ενός (1) έτους, 
από την έκδοση της ως άνω Υπουργικής Απόφασης, για 
την υποβολή αιτήσεων από τους ενδιαφερομένους, οι 
οποίοι δεν είχαν υποβάλλει αίτηση εντός της προθεσμί¬ 
ας της παρ. 3, για έλεγχο των κτισμάτων τους, τα οποία 
βρίσκονται εντός της οριοθετημένης ακατάλληλης προς 
δόμηση περιοχής, προκειμένου να τους χορηγηθεί Στε- 
γαστική Συνδρομή για ανακατασκευή ή αυτοστέγαση 
σε άλλη κατάλληλη θέση. 

ίϋ) Σε περίπτωση που από τη Γ εωτεχνική Μελέτη δεν 
προκύπτει ανάγκη για μεταφορά του οικισμού αλλά 
προτείνονται συγκεκριμένα έργα για την αντιμετώπιση 
του φαινομένου της κατολίσθησης, ορίζεται προθεσμία 
ενός (1) έτους από την ολοκλήρωση των αναγκαίων 
έργων, τα οποία θα εκτελεστούν με ευθύνη της οικείας 
Νομαρχιακής Αυτοδιοίκησης, για την υποβολή αιτήσεων 
από τους ενδιαφερομένους, οι οποίοι δεν είχαν υποβά¬ 
λει αίτηση εντός της προθεσμίας της παρ. 3, για έλεγχο 
των κτισμάτων τους προκειμένου να τους χορηγηθεί 
Στεγαστική Συνδρομή για επισκευή, ανακατασκευή ή 
αυτοστέγαση στον ίδιο οικισμό. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής 
(Σ.Σ.) (άτοκο δάνειο και δωρεάν κρατική αρωγή) για την 
αποκατάσταση των ζημιών, που προκάλεσαν οι κατολι¬ 
σθήσεις του έτους 2005 στα Δ.Δ. Αμβρακίας, Αργυρού 
Πηγαδιού, Κονίσκης και στους οικισμούς Αμπλας και 
Αμπελίων του Δ.Δ. Κοκκινόβρυσης του Δήμου Θέρμου 
του Νομού Αιτωλοακαρνανίας. 

α. Για ανακατασκευές κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από ευτελή υλικά 
(ωμοπλίνθους ή μη διαμορφωμένους λίθους μικρής δια- 
τομής με συνδετικό υλικό αργιλώδες) και τα οποία δεν 

έχουν χαρακτηρισθεί κατεδαφιστέα, αλλά οι ζημιές που 
προκλήθηκαν από τις κατολισθήσεις δεν επιδέχονται, 
σύμφωνα με την κρίση της αρμόδιας Υπηρεσίας που 
αναφέρεται στην παρ. 2 του κεφαλαίου Α της παρού¬ 
σας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντοχή τους. 

Επίσης, σε οριοθετημένες με την παρούσα απόφα¬ 
ση περιοχές, που επλήγησαν από τις κατολισθήσεις, 
εγκρίνεται η χορήγηση Στεγαστικής Συνδρομής (Σ.Σ.) 
για ανακατασκευή των κτιρίων τα οποία δεν παρουσι¬ 
άζουν βλάβες, αλλά βρίσκονται εντός των ορίων της 
κατολισθαίνουσας περιοχής, όπως αυτή έχει καθοριστεί 
με σχετική Κοινή Υπουργική Απόφαση και έχει εγκριθεί 
η μεταφορά της σε άλλη κατάλληλη θέση, σύμφωνα με 
την παράγραφο 5ί του κεφαλαίου Α, καθώς επίσης και 
των κτιρίων που βρίσκονται σε περιοχή ακατάλληλη 
προς δόμηση, όπως αυτή έχει καθοριστεί με απόφαση 
Υπουργού ΠΕ.ΧΩ.Δ.Ε. σύμφωνα με την παράγραφο 5Ν 
του κεφαλαίου Α. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Για επισκευή πάσης φύσεως κτιρίων που έχουν 
υποστεί ζημιές από τις κατολισθήσεις και οι οποίες δεν 
οφείλονται σε υπαιτιότητα των ενδιαφερομένων ή σε 
κατασκευαστικές ελλείψεις και ατέλειες. 

Για επισκευή πάσης φύσεως κτιρίων που έχουν υπο¬ 
στεί ζημιές από τις κατολισθήσεις, εφόσον βρίσκονται 
εκτός των τμημάτων των οικισμών για τα οποία έχει 
αποφασιστεί η μεταφορά τους. 

Οι εν λόγω Σ.Σ. μπορούν να χρησιμοποιηθούν και για 
ανακατασκευή, ή αυτοστέγαση ή αποπεράτωση. 

γ. Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων κ.λ.π) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου, θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

ί. Βεβαίωση της Δ.Ε.Η. ότι είχε ρεύμα τουλάχιστον ένα 
χρόνο πριν από τις κατολισθήσεις. 

μ. Δήλωση στοιχείων ακινήτων τελευταίου (Ε9) και (Ε1) 
προηγούμενου έτους από τις κατολισθήσεις, στα οποία 
να περιλαμβάνεται το πληγέν ακίνητο. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. καθορίζονται από την Υ.Α.Σ. 
στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται στην παρούσα απόφαση. 

2. Η Υπηρεσία που αναλαμβάνει το έργο της αποκα¬ 
τάστασης θα χορηγεί στους δικαιούχους Αδεια Επι¬ 
σκευής ή Βεβαίωση με την οποία θα προσδιορίζεται το 
ύψος της απαιτούμενης δαπάνης επισκευής ή το ποσό 
που δικαιούται ο ενδιαφερόμενος για ανακατασκευή ή 
αυτοστέγαση αντίστοιχα. Στην Αδεια Επισκευής ή στη 
Βεβαίωση θα αναφέρεται το ποσόν της δωρεάν κρατι¬ 
κής αρωγής καθώς και του άτοκου δανείου, σύμφωνα με 
τους όρους, που καθορίζονται παρακάτω για τα κτίρια 
που βρίσκονται εντός της πληγείσας περιοχής. 


3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας σε άλλη 
πληγείσα περιοχή ή αποπεράτωση, όπως ορίζουν οι 
υπουργικές αποφάσεις. 

4. Σε περίπτωση που κατέρρευσαν κτίσματα από τις 
κατολισθήσεις ή κατεδαφίστηκαν αμέσως μετά από 
αυτές, με εντολή Δημόσιας ή Δημοτικής Αρχής (εφόσον 
ήταν σε χώρους συνάθροισης κοινού ή είχαν επαφή 
με το δρόμο) χωρίς να έχουν εκδοθεί, από τις νόμιμες 
Επιτροπές, Εκθέσεις Αυτοψίας Κατεδαφιστέων Κτισμά- 
των εντός κατολισθαίνουσας περιοχής και οι ιδιοκτήτες 
τους έχουν ξεκινήσει την ανέγερση νέας οικοδομής, με 
άδεια που εκδόθηκε μετά τις κατολισθήσεις, εγκρίνουμε 
τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέσως 
μετά τις κατολισθήσεις, αναφέρεται στις επίσημες κατα¬ 
στάσεις καταγραφής των κτισμάτων της Δ/νσης Τεχνικών 
Υπηρεσιών της αρμόδιας Νομαρχιακής Αυτοδιοίκησης. 

β. Η οικοδομή βρισκόταν σε σχέδιο πόλεως ή μέσα σε 
όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης 
της ύπαρξης του κτίσματος, του εμβαδού του και της 
χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτο¬ 
γραφίες κλπ.). 

ε. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κλπ.). 

στ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις κατολισθήσεις ή 
βεβαίωση ότι το κτίσμα κατέρρευσε από τις κατολισθή¬ 
σεις του έτους 2005. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η Σ.Σ. θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη 
συνηγορία της Υ.Α.Σ. με τους ακόλουθους βασικούς 
όρους: 

α) Γ ια κτίσματα που έχουν χρήση κατοικίας € 430 ανά 
τ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου, 
η Σ.Σ. ανέρχεται στο ποσό των € 265 ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι 
του ποσού των € 31.800 για τα πρώτα 150 τ.μ. 

Στην περίπτωση που ο επαγγελματικός χώρος έχει 
επιφάνεια μεγαλύτερη των 150 τ.μ., για τον υπολογισμό 
της συνολικής δανειοδότησης, θα διαιρείται η επιφάνειά 
του σε τμήματα των 150 τ.μ. Γ ια τα τυχόν δάνεια που θα 
προκύψουν πέραν των πρώτων 150 τ.μ. το ποσόν του δα¬ 
νείου ορίζεται σε € 170 ανά τ.μ. και για δανειοδοτούμενη 
επιφάνεια 120 τ.μ., ήτοι μέχρι του ποσού των € 20.400 για 
κάθε επιπλέον δάνειο που θα χορηγείται. Το προκύπτον 
τελικώς, μετά την ως άνω διαίρεση, υπόλοιπο τμήματος, 
αν έχει επιφάνεια μέχρι και 50 τ.μ. θα αμελείται, ενώ αν 

είναι πάνω από 50 τ.μ., τότε θα χορηγείται δάνειο ανά¬ 
λογα με το εμβαδόν του και σύμφωνα με τα ισχύοντα 
ανώτατα όρια (εμβαδού και δανείου). 

γ) Για υπόγειους χώρους, όπως αυτοί ορίζονται από το 
Γ.Ο.Κ., που είναι διαμορφωμένοι ως κατοικίες ή επαγγελ¬ 
ματικές στέγες, χορηγείται ποσό Σ.Σ. που αντιστοιχεί 
στο 70% της εκάστοτε ισχύουσας μεγίστης τιμής μονά¬ 
δας, για την χρηματοδότηση των ανακατασκευαζόμενων 
κατοικιών ή επαγγελματικών χώρων αντίστοιχα. 

δ) Γ ια κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας μεγίστης τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

ε) Γ ια κατασκευές βοηθητικής χρήσεως στο δώμα 
οικοδομών π.χ. απολήξεις κλιμακοστασίων, ανελκυστή¬ 
ρων κλπ. χορηγείται δάνειο που αντιστοιχεί στο 70% 
της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφά¬ 
νειας. 

στ) Γ ια βοηθητικούς χώρους (π.χ.οικιακές αποθήκες, 
κουζίνες, λουτρό, φούρνοι κλπ.) της αυτής οικοδομής ή 
ευρισκόμενους στο αυτό οικόπεδο, που συμπληρώνουν 
τη λειτουργικότητά της και με την προϋπόθεση ότι το 
σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ., η ανά τ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος είναι η αυτή με της κατοικίας 
(παράγραφος (α)). 

ζ) Για αποθήκες οποιοσδήποτε χρήσης (εκτός οικια¬ 
κής) καθώς και στάβλους, αγροτικά κτίσματα που είτε 
βρίσκονται στο ίδιο οικόπεδο με το κυρίως κτίσμα είτε 
σε άλλο, καθώς και για οικιακές αποθήκες που βρίσκο¬ 
νται σε άλλο οικόπεδο από το κυρίως κτίσμα, η ανά τ.μ. 
τιμή αποζημίωσης, κατεδαφιστέου ή καταστραφέντος 
ολοσχερώς κτίσματος, ανέρχεται στο ποσό των € 155 
ανά τ.μ. κατεδαφιζόμενης ή καταστραφείσας ολοσχε¬ 
ρώς επιφάνειας και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτι- 
σμάτων ευτελούς αξίας κατασκευής που χρησιμοποιού¬ 
νται εποχιακά) η Σ.Σ. ανέρχεται στο ποσό των € 235 ανά 
τ.μ. κατεδαφιζόμενης επιφάνειας και μέχρι συνολικού 
εμβαδού 120 τ.μ. 

θ) Για Ιερούς Ναούς, κτίρια που ανήκουν στο Δημόσιο, 
Ν.π.δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των € 400 ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσας. 

ι) Για την ανακατασκευή κωδωνοστασίων και μόνο, 
το ύψος της Σ.Σ. είναι ανάλογο του όγκου του κατεδα- 
φιστέου ή καταστραφέντος ολοσχερώς κτίσματος και 
ανέρχεται στο ποσό των € 55 ανά κυβικό μέτρο. 

ια) Γ ια κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. για ανακατασκευή ή αυτοστέγαση ή αποπερά¬ 
τωση, που αντιστοιχεί στην ιδιοκτησία του και επί πλέον 
Σ.Σ. ανάλογη με το ποσοστό του επί των κοινοχρήστων 
χώρων και μέχρι εμβαδού 120 τ.μ αθροιστικά (από ιδι¬ 
οκτησία και κοινόχρηστο χώρο). 


ιβ) Η δωρεάν κρατική αρωγή, που αντιστοιχεί στην 
προαναφερθείσα Σ.Σ. για ανακατασκευή, αυτοστέγαση 
ή αποπεράτωση θα καλυφθεί από τον Προϋπολογισμό 
Δημοσίων Επενδύσεων και ορίζεται σε (1/3) της Σ.Σ. και 
μόνο για μία ιδιοκτησία. Στην περίπτωση της παρ. (β) 
κάθε τμήμα με επιφάνεια 150 τ.μ. θεωρείται ανεξάρτητη 
ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από τις κατολισθήσεις περισσότερες της μίας ανεξάρ¬ 
τητες ιδιοκτησίες, δάνειο δικαιούται για κάθε μία από 
αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Γ ια τις πέραν της μίας ιδιοκτησίες το σύνολο 
της Σ.Σ. χορηγείται υπό μορφή δανείου, χωρίς δωρεάν 
κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου τουλάχιστον ίσου με 
τα (2/3) του εμβαδού ή του όγκου του κατεδαφιστέου 
κτίσματος με βάση το οποίο υπολογίστηκε η Σ.Σ. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα, 
εμβαδού τουλάχιστον ίσου με τα (2/3) του εμβαδού του 
κατεδαφιστέου κτίσματος, με βάση το οποίο υπολογί¬ 
στηκε η Σ.Σ. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923), η στατική επάρκεια του κτιρίου θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που 
είναι χαρακτηρισμένα διατηρητέα ή παραδοσιακά ως 
προς το σύνολό τους (ημερομηνία δημοσίευσης της 
Απόφασης χαρακτηρισμού στην Εφημερίδα της Κυβερ- 
νήσεως) η Σ.Σ. ανέρχεται στο ποσό των € 530 ανά τ.μ. 
χωρίς περιορισμό ως προς το συνολικό εμβαδόν της 
ιδιοκτησίας. 

ιζ) Για κτίρια που έχει χαρακτηρισθεί διατηρητέα 
μόνο η όψη (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) και 
κρίνονται κατεδαφιστέα, χορηγείται Σ.Σ. ανακατασκευ¬ 
ής της όψης με χρήση του τιμολογίου επισκευής της 
Υπηρεσίας για διατηρητέα ή παραδοσιακά κτίρια και 
ανακατασκευής του υπολοίπου κτιρίου με τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους, χωρίς περι¬ 
ορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) ή να 
είχε αρχίσει η διαδικασία χαρακτηρισμού τους πριν την 
περίοδο των κατολισθήσεων. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

ιη) Στις περιπτώσεις που από τη Γεωτεχνική Μελέτη 
προκύπτει ανάγκη μεταφοράς του οικισμού ή χαρα- 
κτηρισθούν τμήματα του οικισμού ακατάλληλα προς 
δόμηση, οι ιδιοκτήτες των κτισμάτων που βρίσκονται 
εντός των μεταφερομένων ή ακατάλληλων προς δόμηση 
περιοχών, εάν δεν τους παραχωρηθεί οικόπεδο, δικαιού¬ 
νται πρόσθετη Σ.Σ. που ανέρχεται στο 20% αυτής που 
ορίζεται με την παρούσα απόφαση. Την πρόσθετη αυτή 
Σ.Σ. δικαιούνται επίσης και όσοι έχουν λάβει μέρος ή 
όλο το ποσό της Σ.Σ. για την ανέγερση κτίσματος σε 
άλλη θέση ή για αυτοστέγαση, πριν την δημοσίευση των 
σχετικών Αποφάσεων για την ακριβή οριοθέτηση και το 
χαρακτηρισμό του οικισμού, και το προς δανειοδότηση 
κτίσμα βρίσκεται στην μεταφερόμενη ή ακατάλληλη 
προς δόμηση περιοχή. Στην περίπτωση αυτοστέγασης, 
η προσαυξημένη Σ.Σ. (αρχική Σ.Σ. + προσαύξηση 20%) 
δεν μπορεί να υπερβαίνει το ποσό αγοράς που αναφέ- 
ρεται στο συμβόλαιο. 

Στις περιπτώσεις που έχει εγκριθεί η πρώτη δόση της 
Σ.Σ. το ποσό της προσαύξησης δίνεται με τη δεύτερη 
δόση. Αν έχει εγκριθεί το σύνολο της Σ.Σ. το ποσό της 
προσαύξησης δίνεται εφάπαξ. 

2. ΕΠΙΣΚΕΥΗ 

α) Για την επισκευή ζημιών μόνο στα «μη φέροντα» 
στοιχεία κτιρίων το ποσό της Σ.Σ. ανέρχεται μέχρι € 
120 ανά τ.μ. και μέχρι συνολικού εμβαδού 120 τ.μ. ανά 
χωριστή ιδιοκτησία. 

β) Για την επισκευή ζημιών μόνο στον «φέροντα» ορ¬ 
γανισμό κτιρίων το ποσό της Σ.Σ. ανέρχεται μέχρι του 
ποσού των € 160 ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέ¬ 
ροντα» στοιχεία και στον «φέροντα οργανισμό» της 
ιδίας ιδιοκτησίας, το συνολικό ανά τ.μ. ύψος της Σ.Σ. 
δεν επιτρέπεται να υπερβαίνει το όριο των € 260 ανά 
τ.μ.αθροιστικά. 

δ) Γ ια τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης χαρακτηρισμού), η Σ.Σ. ανέρχεται 
μέχρι του ποσού των € 620 ανά τ.μ. χωρίς περιορισμό 
ως προς το συνολικό εμβαδόν της ιδιοκτησίας. Απαραί¬ 
τητη προϋπόθεση το κτίριο να χρησιμοποιείται και οι 
ζημιές να προέρχονται από τις κατολισθήσεις και όχι 
από εγκατάλειψη. 

ε) Για κτίρια που έχουν χαρακτηριστεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με την χρήση του κτιρίου, όπως 
αναφέρονται στις σχετικές παραγράφους. 

Για να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της από¬ 
φασης χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της εμφάνισης του 
φαινομένου της κατολίσθησης. 


Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις κατολισθήσεις και 
όχι από εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση), αγροτικών κτισμάτων (πλην οικιών) η Σ.Σ. ανέρχεται 
μέχρι συνολικού ποσού € 3.100 για κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.π.δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της Σ.Σ. (δάνειο και 
δωρεάν κρατική αρωγή) για την αποκατάσταση του 
«φέροντος» οργανισμού και των λοιπών «μη φερόντων» 
στοιχείων θα ανέρχεται στο ποσό των € 270 ανά τ.μ. 
επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την Σ.Σ. για την αποκατάσταση των ζημιών 
της ιδιοκτησίας του, και πρόσθετη Σ.Σ. για την κάλυψη 
της δαπάνης που αναλογεί στην αποκατάσταση των 
ζημιών των κοινοτήτων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις κατολισθήσεις, περισσότερες της μίας ιδιοκτη¬ 
σίες, δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου, χωρίς δωρεάν κρατική 
αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα χορηγηθεί 
σε δύο δόσεις, η πρώτη από τις οποίες, που περιλαμ¬ 
βάνει ολόκληρη την δωρεάν κρατική αρωγή και το μισό 
(1/2) του δανείου, καταβάλλεται με την υπογραφή της 
δανειστικής σύμβασης, η δε επόμενη, που περιλαμβά¬ 
νει το υπόλοιπο μισό (1/2) του δανείου, καταβάλλεται 
όταν θα έχουν εκτελεστεί εργασίες, που αφορούν στην 
κατασκευή του φέροντα οργανισμού, τοιχοποιιών, επι¬ 
χρισμάτων κουφωμάτων και κιγκλιδωμάτων. Στις πε¬ 
ριπτώσεις που αποδεδειγμένα δεν έχει χορηγηθεί η 
δωρεάν κρατική αρωγή, θα χορηγείται το σύνολο του 
δανείου ως πρώτη δόση και η δωρεάν κρατική αρωγή 
θα ενέχει θέση β’ δόσης του δανείου. 

β) Η Σ.Σ. για επισκευές χορηγείται σε δύο δόσεις, η 
πρώτη από τις οποίες, που περιλαμβάνει ολόκληρη την 
δωρεάν κρατική αρωγή και το μισό (1/2) του δανείου, κα¬ 
ταβάλλεται με την υπογραφή της δανειστικής σύμβασης 
και η επόμενη, που περιλαμβάνει το υπόλοιπο μισό (1/2) 
του δανείου, καταβάλλεται, με την εκτέλεση εργασιών 
που καλύπτουν το 80% του εγκεκριμένου ποσού. 

Εφόσον το εγκεκριμένο ποσό είναι μέχρι € 3.000 χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει 
θέση β’ δόσης του δανείου. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι- 

ητικού μεταγραφής ή προσυμφώνου με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή Απόφαση της αρμόδιας Υπηρεσίας που αναφέρεται 
στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, που περιλαμβάνει ολόκληρη την δωρεάν 
κρατική αρωγή και το μισό (1/2) του δανείου, καταβάλ¬ 
λεται με την προσκόμιση προσυμφώνου, η δε επόμενη, 
που περιλαμβάνει το υπόλοιπο μισό (1/2) του δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

ε) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

στ)Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματιών επι¬ 
τρέπεται να χορηγηθεί, με τους ίδιους όρους, και στους 
μισθωτές ή σε όσους έχουν από οποιαδήποτε νόμιμη 
αιτία, αποδεδειγμένα, τη νομή ή τη χρήση των εν λόγω 
χώρων, εφόσον δεν έχει υποβληθεί σχετική αίτηση εκ 
μέρους των ιδιοκτητών, μέσα σε 45 ημέρες από τη δη¬ 
μοσίευση της παρούσας στην Εφημερίδα της Κυβερ- 
νήσεως. Μετά την πάροδο των 45 ημερών, το δικαίωμα 
υποβολής αίτησης για χορήγηση Σ.Σ. μπορεί να ασκηθεί 
και από τον ενοικιαστή, για λογαριασμό του αμελού- 
ντος ιδιοκτήτη. Σε κάθε περίπτωση, η υποχρέωση για 
την καταβολή των δόσεων του δανείου βαρύνει τον 
ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης δι¬ 
άρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά δύο (2) εκατοστιαί¬ 
ες μονάδες, χωρίς άλλη προσαύξηση για προμήθεια 
κλπ., επιδοτούμενο κατά 100% από το λογαριασμό του 
ν.128/1975. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας, που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνι- 
διοκτησία κλπ.). Απαραίτητη όμως προϋπόθεση είναι, οι 
νέοι κτήτορες να έχουν υποβάλλει εμπρόθεσμα αίτηση 


και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον, τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή υπευθύνων δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τις κατολισθήσεις του έτους 
2005. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν την πλήρη κυριότητα του ακινή¬ 
του με γονική παροχή, μετά την λήξη των προθεσμιών 
αρχικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι € 5.000 δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται, υπέρ 
της δανείστριας Τράπεζας, υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου 
που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται, εκ των υστέ¬ 
ρων, σε άλλο ακίνητο αντίστοιχης αξίας. 

Συνηγορούμε ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τις κατολισθήσεις του έτους 2005 και στις 
περιπτώσεις που υπάρχει αδυναμία προσφοράς ακινή¬ 
του με την εγγραφή υποθήκης, προς διασφάλιση του 
δανείου, αστικού ακινήτου της αρμόδιας Μητρόπολης 
που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες, περί σεισμοπλήκτων, διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων οι συνέπειες από την μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται πέρα από τις νόμιμες κυρώσεις 
και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή δαπάνη του Προγράμ¬ 
ματος Δημοσίων Επενδύσεων ύψους € 580.000 για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του. 


Το ύψος της δαπάνης αυτής είναι € 580.000. 

Η απόφαση αυτή να δημοσιευθεί στην εφημερίδα της 
Κυβερνήσεως. 


Αθήνα, 29 Νοεμβρίου 2006 

ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. ΝΑΚΟΣ 

ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Θ: 


Τεύχος 

Περίοδος 

ΕΙΙΒΟ 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήοιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή αύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή εό-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπΙθΓΠθΙ: ΙτΗρ://νννννν.θί.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίετηβ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160€ 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: όΠρ://νν»».6ΐ.ςΓ - 6-ΓΠ3ίΙ: ν/θόπΐ35ΐβΓ@6ΐ.ςΓ 














